stanford-oval/wikipedia huggingface dataset:
ณัฐวรา วงศ์วาสนา

| ณัฐวรา วงศ์วาสนา |
| --- | --- |

สารนิเทศภูมิหลัง
เกิด: 28 มกราคม พ.ศ. 2531 (36 ปี) วณิชชา วงศ์วาสนา อำเภอวังเหนือ จังหวัดลำปาง ประเทศไทย
อาชีพ: นักแสดง
ปีที่แสดง: พ.ศ. 2552–ปัจจุบัน
ผลงานเด่น: ข้าวหอม - เงารักลวงใจ (2553)  ชมพูแพร - เกมร้ายเกมรัก (2554)  รวี - แรงปรารถนา (2556)  หม่อมหลวงเกษรา เทวพรหม - คุณชายธราธร (2556)  รุ้งราย - สามี (2556)  ภารดี - ไฟล้างไฟ (2558)  สร้อยสน - เลือดรักทระนง (2559)  ศันสนีย์ - คนละขอบฟ้า (2559)  กุสุมา - เหมือนคนละฟากฟ้า (2560)  อรนิภา - ใต้ปีกปักษา (2561)  โฉม - ลิขิตแห่งจันทร์ (2562)  สนมม่านฟ้า/สบันงา - ภูตรัตติกาล (2563)
สังกัด: สถานีวิทยุโทรทัศน์ไทยทีวีสีช่อง 3 (2552–2562)
ณัฐวรา วงศ์วาสนา (ชื่อเดิม: วณิชชา; เกิด 28 มกราคม พ.ศ. 2531) ชื่อเล่น มิ้นท์ เปลี่ยนชื่อเป็น เพชรา ต่อมาได้มีการเปลี่ยนชื่ออีกครั้งและใช้จนถึงปัจจุบันคือ ณัฐวรา ตามคำแนะนำของผู้จัดการส่วนตัว ซึ่งเธอเป็นนักแสดงในสังกัดของ ศุภชัย ศรีวิจิตร และเซ็นสัญญาเป็นนักแสดงของสถานีวิทยุโทรทัศน์ไทยทีวีสีช่อง 3 กับละครเรื่องแรก เงารักลวงใจ ในปี 2554 เธอมีผลงานที่เป็นที่รู้จักจากบท “ชมพูแพร“ ในละครเรื่อง เกมร้ายเกมรัก ปัจจุบันเป็นนักแสดงอิสระ
ประวัติ

ณัฐวรา วงศ์วาสนา เกิดเมื่อวันที่ 28 มกราคม พ.ศ. 2531 ที่ อำเภอวังเหนือ จังหวัดลำปาง เป็นบุตรของนายอดุลย์ และนางวิวรณ์ วงศ์วาสนา และมีน้องสาวชื่อแพรวพรรณ วงศ์วาสนา จบการศึกษาระดับมัธยมศึกษาตอนต้นที่ โรงเรียนนุชนาถอนุสรณ์ อำเภอเวียงป่าเป้า จังหวัดเชียงราย ก่อนเข้าศึกษาสายอาชีพที่ โรงเรียนพาณิชยการลานนา ปัจจุบันเป็น วิทยาลัยเทคโนโลยี พาณิชยการลานนา ตำบลช้างเผือก อำเภอเมืองเชียงใหม่ จังหวัดเชียงใหม่ และศึกษาต่อระดับอุดมศึกษาที่คณะนิติศาสตร์ มหาวิทยาลัยรามคำแหง มีความสามารถพิเศษคือรำไทย
จุดเริ่มต้นที่ของการเข้าวงการบันเทิง เมื่อ ศุภชัย ศรีวิจิตร ได้เจอณัฐวราที่จังหวัดเชียงใหม่และชักชวนให้เข้าวงการบันเทิงโดยเริ่มแรกมีผลงานมิวสิกวิดีโอเพลง "เธอไม่เคยเป็นแฟนเก่า" ของ ศิลปิน ด็อกเตอร์ ฟู และหลังจากนั้นรับการถ่ายแบบนิตยสาร ก่อนที่ณัฐวราจะถูกทาบทามเข้าเป็นนักแสดงสังกัดสถานีโทรทัศน์ไทยทีวีสีช่อง 3
ผลงานชิ้นแรกณัฐวราได้เป็นนักแสดงนำหญิงในละครเรื่อง เงารักลวงใจ ออกอากาศในปี พ.ศ. 2553 และมีผลงานละครอีกในเรื่อง เคหาสน์สีแดง รับบทเป็นอารยา และพลิกบทบาทมาเล่นบทร้ายในเรื่อง เกมร้ายเกมรัก ซึ่งเรื่องนี้ทำให้เธอเป็นที่รู้จักอย่างกว้างขวางมากขึ้น  ทำให้เธอได้รับบทบาทร้ายต่อเนื่องใน แรงปรารถนา, ปดิวรัดา และคนละขอบฟ้า
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2553 | เงารักลวงใจ | ข้าวหอม อัศวธานนท์ |
| 2553 | เคหาสน์สีแดง | อารยา ชัยเสรี (น้อย) |
| 2554 | เกมร้ายเกมรัก | ชมพูแพร พิมุขมนตรา (แพร) |
| 2556 | แรงปรารถนา | รวีพรรณ (รวี) |
| 2556 | คุณชายธราธร | หม่อมหลวงเกษรา เทวพรหม (คุณเกษ) |
| 2556 | คุณชายปวรรุจ | หม่อมหลวงเกษรา เทวพรหม (คุณเกษ) |
| 2556 | คุณชายพุฒิภัทร | หม่อมหลวงเกษรา เทวพรหม (คุณเกษ) |
| 2556 | สามี | รุ้งราย |
| 2558 | ไฟล้างไฟ | ภารดี |
| 2559 | ปดิวรัดา | ดวงสวาท เสริมสาคร |
| 2559 | เลือดรักทระนง | สร้อยสน |
| 2559 | คนละขอบฟ้า | ศันสนีย์ |
| 2560 | เหมือนคนละฟากฟ้า | กุสุมา (ป้อง) |
| 2561 | Mister Merman แฟนฉันเป็นเงือก | ดาริกา (ดาว) |
| 2561 | ใต้ปีกปักษา | อรนิภา สิริปัญญา (อร) |
| 2562 | ลิขิตแห่งจันทร์ | โฉม |
| 2562 | เขาวานให้หนูเป็นสายลับ | ดาริกา (ดา) |
| ปี | เรื่อง | บทบาท | เครือข่าย |
| --- | --- | --- | --- |
| 2562 | แรงเทียน | เจนนรี (รับเชิญ) | จีเอ็มเอ็ม 25 |
| 2563 | ภูตรัตติกาล | ม่านฟ้า (อดีต) / สบันงา (ปัจจุบัน) | ช่อง 8 |
| 2564 | Club Friday The Series Love Seasons Celebration ตอน Unhappy Birthday  | พราว | ช่องวัน 31 |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2559 | เรื่องดีดี โดย บันทึกกรรม | ลุงแห้ว กับ ห้องแห่งความลับ  | มีน |  |
| 2562 | The Mirror กระจกสะท้อนกรรม | ลุงแห้วกับห้องแห่งความลับ  | มีน |  |
| 2563 | เสน่หาสตอรี่ |  ตอน ออยล์  | ออยล์  |  |
| 2563 | พฤติการณ์ที่ตาย | - | รุ่งทิวา สุขยอด (รุ่ง)  |  |
ผลงาน > มิวสิกวิดีโอ

เธอไม่เคยเป็นแฟนเก่า - ด็อกเตอร์ ฟู
รางวัล

| ปี พ> ศ. | รางวัล | สาขา | ผล | ละครโทรทัศน์ |
| --- | --- | --- | --- | --- |
| 2553 | สยามดาราสตาร์อวอร์ด 2010 | นักแสดงดาวรุ่งหญิงยอดเยี่ยม | เสนอชื่อเข้าชิง | เงารักลวงใจ |
| 2554 | สีสันบันเทิงอวอร์ด | ดาวรุ่งหญิงแห่งปี | ได้รับรางวัล | เกมร้ายเกมรัก |
| 2555 | เอ็มไทยท็อปทอล์กอะเบาต์ 2012 | นักแสดงหญิงที่ถูกกล่าวถึงมากที่สุด | ได้รับรางวัล | เกมร้ายเกมรัก |
| 2559 | รางวัลดาวเมขลา | นักแสดงสมทบหญิงยอดเยี่ยม | ได้รับรางวัล | ไฟล้างไฟ |
แหล่งข้อมูลอื่น

ณัฐวรา วงศ์วาสนา ที่อินสตาแกรม
อูเลอ กึนนาร์ ซูลชาร์

| 0 | 1 | 2 | 3 |
| --- | --- | --- | --- |
 ซูลชาร์สมัยเป็นผู้จัดการทีมม็อลเดอ
ข้อมูลส่วนตัว
ชื่อเต็ม:  อูเลอ กึนนาร์ ซูลชาร์
วันเกิด:   (1973-02-26) 26 กุมภาพันธ์ ค.ศ. 1973 (51 ปี)
สถานที่เกิด:  คริสเตียนซึนน์ ประเทศนอร์เวย์
ส่วนสูง:  1.78 เมตร (5 ฟุต 10 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  เบชิกทัช (หัวหน้าผู้ฝึกสอน)
สโมสรเยาวชน
1989–1990:  เคลาเซเน็งเงิน
สโมสรอาชีพ*
| ปี |  ทีม |  ลงเล่น |  (ประตู) |
| 1990–1995 |  เคลาเซเน็งเงิน |  109 |  (115) |
| 1995–1996 |  ม็อลเดอ |  42 |  (31) |
| 1996–2007 |  แมนเชสเตอร์ยูไนเต็ด |  235 |  (91) |
| รวม |   |  386 |  (237) |
ทีมชาติ
| 1995–2007 |  นอร์เวย์ |  67 |  (23) |
จัดการทีม
2008–2011:  แมนเชสเตอร์ยูไนเต็ดชุดสำรอง
2011–2014:  ม็อลเดอ
2014:  คาร์ดิฟฟ์ซิตี
2015–2018:  ม็อลเดอ
2018–2021:  แมนเชสเตอร์ยูไนเต็ด
2025–:  เบชิกทัช
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อูเลอ กึนนาร์ ซูลชาร์ (นอร์เวย์: Ole Gunnar Solskjær, ออกเสียง: [ˈûːlə ˈɡʉ̂nːɑr ˈsûːlʂæːr] ไฟล์:No-Ole Gunnar Solskjær.ogg; เกิดวันที่ 26 กุมภาพันธ์ ค.ศ. 1973) เป็นชาวนอร์เวย์ เคยเป็นกองหน้าของสโมสรฟุตบอลแมนเชสเตอร์ยูไนเต็ด และเจ้าของฉายาเพชฌฆาตหน้าทารก และเป็นสุดยอดตำนานซูเปอร์ซับ (supersub) ตัวสำรองพลิกเกม ปัจจุบันเป็นหัวหน้าผู้ฝึกสอนของเบชิกทัชในซือเปร์ลีก และเขาเคยเป็นผู้จัดการทีมสโมสรฟุตบอลคาร์ดิฟฟ์ซิตี และม็อลเดอในฟุตบอลลีกของประเทศนอร์เวย์ เคยเป็นผู้จัดการทีมของแมนเชสเตอร์ยูไนเต็ดต่อจากโชเซ มูรีนโย
การทำงานในฐานะผู้จัดการ > แมนเชสเตอร์ยูไนเต็ด

ซูลชาร์กลายเป็นผู้จัดการทีมแมนเชสเตอร์ยูไนเต็ดคนแรกที่สามารถเริ่มคุมทีมและชนะ 8 เกมรวด โดย 6 เกมเป็นการคุมทีมเตะในพรีเมียร์ลีกและอีก 2 เกมในถ้วยเอฟเอคัพ และซูลชาร์ยังทำสถิติในการเริ่มคุมทีมแล้วชนะรวดในพรีเมียร์ลีกเท่ากับการ์โล อันเชลอตตี สมัยคุมทีมเชลซี และแป็ป กวาร์ดิออลา ที่คุมทีมแมนเชสเตอร์ซิตี ที่เคยทำเอาไว้ที่ 6 เกมอีกด้วย
ในฤดูกาล 2020–2021 ซูลชาร์ยังสร้างสถิติใหม่ไร้พ่ายในการเป็นทีมเยือนและเป็นทีมอันดับ 2 ที่ดีที่สุดในอังกฤษ ในรายการยุโรปสามารถแก้เกมกลับจากการเป็นทีมตามยอดทีมอย่างเอซี มิลาน ทำให้เป็นตัวเต็งในรายการแข่งขันยูโรปาลีกอีกด้วย
ในการให้สัมภาษณ์สื่อ ซูลชาร์ถือว่าเป็นผู้จัดการทีมที่มีคารมคมคายอย่างหาจับตัวได้ยาก มีวาทศิลป์เป็นเลิศในการตอบคำถาม การเลือกใช้คำพูดแง่บวกช่วยปลุกใจลูกทีม และสามารถซื้อใจผู้บริหารทีมได้ จนได้รับการยกย่องจากทีมคู่แข่งขันในพรีเมียร์ลีกอยู่เนือง ๆ โดยมารับงานกุนซือชั่วคราวแทนโชเซ มูรีนโย สุดท้ายทำผลงานได้ดีจึงเป็นผู้จัดการทีมถาวรของแมนเชสเตอร์ยูไนเต็ด ต่อมาซูลชาร์ถูกปลดออกจากตำแหน่งผู้จัดการทีมแมนเชสเตอร์ยูไนเต็ดหลังพ่ายให้กับวอตฟอร์ด โดยทำผลงานได้อย่างน่าผิดหวัง สามารถชนะได้เพียงแค่ 2 นัดจาก 8 นัดหลังสุดรวมทุกรายการ
เกียรติยศ > ผู้จัดการทีม

แมนเชสเตอร์ยูไนเต็ด
ยูฟ่ายูโรปาลีก รองชนะเลิศ: 2020–21
ม็อลเดอ
เอลีเตอเซเรียน: 2011, 2012
นอร์วีเจียนคัพ: 2013
แหล่งข้อมูลอื่น

สถิติของ อูเลอ กึนนาร์ ซูลชาร์ ที่ Soccerbase
| ด ค กสโมสรฟุตบอลแมนเชสเตอร์ยูไนเต็ด – ผู้จัดการทีม |
| --- | --- |
 ออลบัตs (1892–1900)  เวสต์s (1900–03)  แมงนอลล์s (1903–12)  เบนต์ลีย์s (1912–14)  ร็อบสัน (1914–21)  แชปแมน (1921–26)  ฮิลดิตช์p (1926–27)  แบมเล็ตต์ (1927–31)  คริกเมอร์ (1931–32)  ดังแคน (1932–37)  คริกเมอร์ (1937–45)  บัสบี (1945–69)  เมอร์ฟีc (1958)  แมคกินเนส (1969–70)  บัสบี (1970–71)  โอฟาร์เรลล์ (1971–72)  ดอเคอร์ที (1972–77)  เซ็กส์ตัน (1977–81)  แอตคินสัน (1981–86)  เฟอร์กูสัน (1986–2013)  มอยส์ (2013–14)  กิกส์p c (2014)  ฟัน คาล (2014–16)  มูรีนโย (2016–18)  ซูลชาร์ (2018–21)  แคร์ริกc (2021)  รังนิคi (2021–22)  เติน ฮัค (2022–24)  ฟัน นิสเติลโรยi (2024)  อามูริง (2024–)  (s) = เลขาธิการ; (p) = ผู้เล่น-ผู้จัดการทีม; (c) = รักษาการแทน; (i) = ชั่วคราว
สังฆาทิเสส

สังฆาทิเสส คือ ประเภทของโทษที่เกิดจากการล่วงละเมิดสิกขาบทประเภท ครุกาบัติที่เรียกว่า อาบัติสังฆาทิเสส จัดเป็นอาบัติโทษรุนแรงรองจากปาราชิก มีทั้งหมด 13 ประการ ดังนี้
ทำน้ำอสุจิเคลื่อน ยกเว้นฝันเปียก
แตะต้องสัมผัสกายสตรีด้วยความกำหนัด
พูดกับสตรีด้วยวาจาอันชั่วหยาบ
พูดจาให้สตรีบำเรอกามให้
ทำตัวเป็นพ่อสื่อ
สร้างกุฏิด้วยการขอ
มีเจ้าภาพสร้างกุฏิให้แต่ไม่ให้สงฆ์แสดงที่ก่อน
ใส่ความว่าปาราชิกโดยไม่มีมูล
แกล้งสมมติแล้วใส่ความว่าปาราชิกโดยไม่มีมูล
ทำสงฆ์แตกแยก (สังฆเภท)
เข้าข้างภิกษุที่ทำสงฆ์แตกแยก
ภิกษุทำตนเป็นคนหัวดื้อ
ประทุษร้ายตระกูล (ประจบคฤหัสถ์)
คำว่าสังฆาทิเสสแปลว่าอาบัติที่ต้องอาศัยสงฆ์ในกรรมเบื้องต้นและกรรมที่เหลือ กล่าวคือเมื่อภิกษุต้องอาบัติดังกล่าวแล้ว ต้องแจ้งแก่สงฆ์ 4 รูปเพื่อขอประพฤติวัตรที่ชื่อมานัต เมื่อสงฆ์อนุญาตแล้วจึงประพฤติวัตรดังกล่าวเป็นเวลา 6 คืน เมื่อพ้นแล้วจึงขอให้สงฆ์ 20 รูปทำสังฆกรรมสวดอัพภานให้ เมื่อพระสงฆ์สวดอัพภานเสร็จสิ้น ถือว่าภิกษุรูปนั้นพ้นจากอาบัติข้อนี้
ในกรณีที่ภิกษุต้องอาบัติข้อนี้แล้วปกปิดไว้ เมื่อมาแจ้งแก่หมู่สงฆ์แล้ว ต้องอยู่ปริวาสเท่ากับจำนวนวันที่ปกปิดไว้ก่อน เช่น ภิกษุต้องอาบัติสังฆาทิเสสแล้วปกปิดไว้หนึ่งเดือน เมื่อแจ้งแก่สงฆ์แล้วต้องอยู่ปริวาสหนึ่งเดือน แล้วจึงขอประพฤติวัตรมานัตต่อไป
เอเชียนาแอร์ไลน์

ระวังสับสนกับ เอเชียนแอร์ไลน์, เอเชียแอร์เวย์, หรือ แอร์เอเชีย
เอเชียนาแอร์ไลน์ (เกาหลี: 아시아나항공; ฮันจา: 아시아나航空; อาร์อาร์: Asiana Hanggong; อังกฤษ: Asiana Airlines) เป็นสายการบินสัญชาติเกาหลีใต้ ที่มีสำนักงานอยู่ที่โซล เอเชียนาเป็นสายการบินที่ใหญ่ที่สุดอันดับสองของประเทศ โดยครองส่วนแบ่งตลาดเที่ยวบินระหว่างประเทศ 25% และภายในประเทศ 20% ของเกาหลีใต้ในปี ค.ศ. 2019 สายการบินมีฐานการบินระหว่างประเทศในท่าอากาศยานนานาชาติอินช็อน และมีฐานการบินภายในประเทศในท่าอากาศยานนานาชาติคิมโพ และเป็นสมาชิกกลุ่มพันธมิตรทางการบินสตาร์อัลไลแอนซ์
เอเชียนาแอร์ไลน์ให้บริการเที่ยวบินสู่จุดหมายปลายทางระหว่างประเทศ 71 แห่งภายในประเทศ 7 แห่ง และจุดหมายขนส่งสินค้า 28 แห่งในเอเชีย ยุโรป อเมริกาเหนือ และเอเชีย สายการบินเป็นผู้ถือหุ้นหลักในแอร์ปูซาน สายการบินราคาประหยัดระดับภูมิภาคซึ่งเป็นกิจการค้าร่วมที่ดำเนินร่วมกับมหานครพูซัน นอกจากนี้เอเชียนายังดำเนินการสายการบินราคาประหยัด แอร์โซล ในฐานะบริษัทในเครือที่ถือหุ้นทั้งหมด
ในวันที่ 16 พฤศจิกายน ค.ศ. 2020 รัฐบาลเกาหลีใต้ได้ประกาศแผนการควบรวมกิจการมูลค่า 1.6 พันล้านเหรียญสหรัฐของสายการบินเข้ากับโคเรียนแอร์ สายการบินประจำชาติของประเทศ โดยจะเป็นการเข้าควบคุมหุ้น 30% ในเอเชียนาของธนาคารเพื่อการพัฒนาเกาหลี การควบรวมกิจการนี้จะนำมาสู่การเลิกดำเนินงานและการออกจากเครือข่ายสตาร์อัลไลแอนซ์ของเอเชียนา และการควบรวมกิจการของแอร์ปูซาน แอร์โซล และจินแอร์เป็นสายการบินราคาประหยัดหนึ่งเดียวที่จะเน้นการดำเนินงานสู่ท่าอากาศยานระดับภูมิภาคในเอเชียแปซิฟิก
กิจการองค์กร

เอเชียนาแอร์ไลน์มีสำนักงานใหญ่ในเอเชียนาทาว์น (아시아나타운) ในแขวงโอโซ เขตกังซอ กรุงโซล เดิมสายการบินมีสำนักงานใหญ่ในแขวงฮเวฮย็อน เขตชุง โดยเอเชียนาได้ย้ายสำนักงานใหญ่ไปยังสถานที่ปัจจุบันเมื่อวันที่ 1 เมษายน ค.ศ. 1998
จุดหมายปลายทาง

บทความหลัก: รายชื่อจุดหมายปลายทางของสายการบินเอเชียนาแอร์ไลน์
จุดหมายปลายทาง > ข้อตกลงการบินร่วม

เอเชียนาแอร์ไลน์ได้มีข้อตกลงการบินร่วมกับสายการบินต่างๆ ดังต่อไปนี้:
แอร์อัสตานา
แอร์ปูซาน (สายการบินลูก)
แอร์แคนาดา
แอร์ไชนา
แอร์อินเดีย
แอร์มาเก๊า
แอร์นิวซีแลนด์
แอร์โซล (สายการบินลูก)
ออล นิปปอน แอร์เวย์
ออสเตรียนแอร์ไลน์
อาเบียงกา
บรัสเซลส์แอร์ไลน์
ไชนาเซาเทิร์นแอร์ไลน์
โคปาแอร์ไลน์
โครเอเชียแอร์ไลน์
อียิปต์แอร์
เอธิโอเปียนแอร์ไลน์
สายการบินเอทิฮัด
อีวีเอแอร์
ฮ่องกงแอร์ไลน์
ลอตโปลิชแอร์ไลน์
ลุฟท์ฮันซ่า
เมียนมาร์แอร์เวย์อินเตอร์แนชนัล
ควอนตัส
กาตาร์แอร์เวย์
เอสเซเว่นแอร์ไลน์
สแกนดิเนเวียนแอร์ไลน์ซิสเต็ม
ชานตงแอร์ไลน์
เชินเจิ้นแอร์ไลน์
สิงคโปร์แอร์ไลน์
เซาท์แอฟริกันแอร์เวส์
สวิสอินเตอร์แนชนัลแอร์ไลน์
ตัปปูร์ตูกัล
การบินไทย
เตอร์กิชแอร์ไลน์
ยูไนเต็ดแอร์ไลน์
ฝูงบิน > ฝูงบินปัจจุบัน

ณ เดือนพฤษภาคม ค.ศ. 2024 เอเชียนาแอร์ไลน์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> B+ | ผู้โดยสาร> B | ผู้โดยสาร> E+ | ผู้โดยสาร> E | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- | --- |
| แอร์บัส เอ321-200 | 13 | — | — | 12 | — | 167 | 179 |  |
| แอร์บัส เอ321-200 | 13 | — | — | — | — | 195 | 195 |  |
| แอร์บัส เอ321นีโอ | 9 | 16 | — | 12 | — | 168 | 180 |  |
| แอร์บัส เอ321นีโอ | 9 | 16 | — | 8 | — | 180 | 188 |  |
| แอร์บัส เอ330-300 | 15 | — | — | 30 | — | 260 | 290 |  |
| แอร์บัส เอ330-300 | 15 | — | — | 30 | — | 268 | 298 |  |
| แอร์บัส เอ350-900 | 15 | 15 | — | 28 | 36 | 247 | 311 | ส่งมอบตั้งแต่ปี ค.ศ. 2025 |
| แอร์บัส เอ380-800 | 6 | — | 12 | 66 | — | 417 | 495 | จะปลดประจำการในปี ค.ศ. 2026 |
| โบอิง 767-300 | 1 | — | — | — | — | 290 | 290 | จะปลดประจำการภายในปี ค.ศ. 2024 |
| โบอิง 777-200อีอาร์ | 9 | — | — | 22 | — | 278 | 300 |  |
| โบอิง 777-200อีอาร์ | 9 | — | — | 24 | — | 277 | 301 |  |
| โบอิง 777-200อีอาร์ | 9 | — | — | 24 | — | 278 | 302 |  |
ฝูงบินของเอเชียนาคาร์โก
| โบอิง 747-400บีดีเอสเอฟ | 6 | — | สินค้า | สินค้า | สินค้า | สินค้า | สินค้า |  |
| โบอิง 747-400เอฟ | 4 | — | สินค้า | สินค้า | สินค้า | สินค้า | สินค้า |  |
| โบอิง 767-300เอฟ | 1 | — | สินค้า | สินค้า | สินค้า | สินค้า | สินค้า |  |
| รวม | 79 | 31 |  |  |  |  |  |  |
เอเชียนาแอร์ไลน์มีอายุฝูงบินเฉลี่ย 12.3 ปี
ฝูงบิน > ฝูงบินในอดีต

เอเชียนาแอร์ไลน์เคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | เครื่องบินทดแทน | หมายเหตุ |
| --- | --- | --- | --- | --- | --- |
| แอร์บัส เอ320-200 | 7 | 2005 | 2024 | แอร์บัส เอ321นีโอ |  |
| แอร์บัส เอ320-200 | 3 | 2006 | 2014 | แอร์บัส เอ321นีโอ | โอนย้ายไปยังแอร์ปูซาน |
| แอร์บัส เอ320-200 | 1 | 2007 | 2015 | ไม่มี | ตกในเที่ยวบินที่ 162 |
| แอร์บัส เอ321-100 | 4 | 1998 | 2021 | แอร์บัส เอ321-200 |  |
| แอร์บัส เอ321-200 | 4 | 2000 | 2020 | แอร์บัส เอ321นีโอ |  |
| แอร์บัส เอ321-200 | 11 | 2000 | 2017 | แอร์บัส เอ321นีโอ | โอนย้ายไปยังแอร์ปูซาน |
| แอร์บัส เอ321-200 | 6 | 2000 | 2018 | แอร์บัส เอ321นีโอ | โอนย้ายไปยังแอร์โซล |
| โบอิง 737-400 | 22 | 1988 | 2013 | ตระกูลแอร์บัส เอ320 |  |
| โบอิง 737-400 | 4 | 1988 | 2013 | ตระกูลแอร์บัส เอ320 | โอนย้ายไปยังแอร์ปูซาน |
| โบอิง 737-500 | 3 | 1992 | 2008 | ตระกูลแอร์บัส เอ320 |  |
| โบอิง 737-500 | 3 | 1992 | 2008 | ตระกูลแอร์บัส เอ320 | โอนย้ายไปยังแอร์ปูซาน |
| โบอิง 737-500 | 1 | 1992 | 1993 | ไม่มี | ตกในเที่ยวบินที่ 733 |
| โบอิง 747-400 | 3 | 1993 | 2024 | แอร์บัส เอ350 แอร์บัส เอ380-800 |  |
| โบอิง 747-400บีดีเอสเอฟ | 2 | 2007 | 2022 | ไม่มี |  |
| โบอิง 747-400เอฟ | 2 | 1996 | 2009 | ไม่มี |  |
| โบอิง 747-400เอฟ | 1 | 2006 | 2011 | ไม่มี | ตกในเที่ยวบินที่ 991 |
| โบอิง 747-400เอ็ม | 6 | 1991 | 2017 | แอร์บัส เอ350 แอร์บัส เอ380-800 | ดัดแปลงเป็นเครื่องบินขนส่งสินค้าและโอนย้ายไปยังเอเชียนาคาร์โก |
| โบอิง 767-300 | 8 | 1990 | 2022 | แอร์บัส เอ330-300 |  |
| โบอิง 767-300อีอาร์ | 9 | 1991 | 2006 | แอร์บัส เอ330-300 |  |
| โบอิง 777-200อีอาร์ | 3 | 2001 | 2017 | แอร์บัส เอ350 |  |
| โบอิง 777-200อีอาร์ | 1 | 2006 | 2013 | ไม่มี | ตกในเที่ยวบินที่ 214 |
ดูเพิ่ม

การขนส่งในประเทศเกาหลีใต้
รายชื่อสายการบินในประเทศเกาหลีใต้
รายชื่อท่าอากาศยานในประเทศเกาหลีใต้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอเชียนาแอร์ไลน์
เอเชียนาแอร์ไลน์
เอเชียนาคาร์โก
แอร์บัส เอ321-200 ของเอเชียนา
แอร์บัส เอ330-300 ของเอเชียนา
แอร์บัส เอ350-900 ของเอเชียนา
แอร์บัส เอ380-800 ของเอเชียนา
โบอิง 767-300 ของเอเชียนา
โบอิง 777-200อีอาร์ของเอเชียนา
โบอิง 737-400 ของเอเชียนา
โบอิง 747-400เอ็มของเอเชียนา
ธนากร ศรีบรรจง

| ธนากร ศรีบรรจง |
| --- | --- |
เกิด: 17 กันยายน พ.ศ. 2538 (29 ปี) ธนากร ศรีบรรจง จังหวัดสมุทรปราการ ประเทศไทย
ส่วนสูง: 185 เซนติเมตร
บิดา: ธนัท ศรีบรรจง
มารดา: กำไล ศรีบรรจง
อาชีพ: นักแสดง ผู้กำกับ ยูทูบเบอร์
ปีที่แสดง: พ.ศ. 2556–ปัจจุบัน
สังกัด: ช่อง 7  (2557-ปัจจุบัน)
ธนากร ศรีบรรจง (เกิด 17 กันยายน พ.ศ. 2538) ชื่อเล่น โหน เป็นนักแสดงและผู้กำกับชาวไทย
ประวัติ

ธนากร ศรีบรรจง ชื่อเล่น โหน เกิดเมื่อวันที่ 17 กันยายน พ.ศ. 2538 เกิดที่ตำบลบางด้วน อำเภอเมือง จังหวัดสมุทรปราการ เป็นบุตรชายเพียงคนเดียวและเป็นบุตรคนเล็กในครอบครัวเขามีพี่น้อง 3 คน เขาเป็นบุตรชายของ ธนัช ศรีบรรจง และ กำไล ศรีบรรจง ชื่อวงการตลกของโอ๋ ธนัช ศรีบรรจง หรือ โอ๋ เบบี้โจ๊ก เป็นนักแสดงตลกและอดีตหัวหน้าคณะตลกคณะเบบี้โจ๊ก
จบชั้นประถมที่โรงเรียนวัดสุขกร จังหวัดสมุทรปราการ ระดับมัธยมศึกษาที่โรงเรียนเตรียมอุดมศึกษาน้อมเกล้า​ สมุทรปราการ จบการศึกษาระดับปริญญาตรีจากคณะนิเทศศาสตร์ สาขาวิชาการภาพยนตร์และวีดิทัศน์ มหาวิทยาลัยรังสิต
ประวัติ > การทำงาน

ธนากรเริ่มเข้าสู่วงการบันเทิงเริ่มจากการแสดงตลกในคณะของพ่อของเขาโดยใช้ชื่อในวงการว่า โหน เบบี้โจ๊ก ร่วมกับเพื่อนอีกคนหนึ่งคือ ห้อย เบบี้โจ๊ก ทำให้ผู้คนรู้จักในในนามว่า ห้อย-โหน ภายหลังจากนั้นคณะเบบี้โจ๊กยุติลงเขาก็กลับไปศึกษาต่อ
ธนากรเริ่มกลับมาเข้าสู่วงการอีกครั้งเมื่อได้เข้าประกวดในรายการ เดอะ คอมเมเดียน ไทยแลนด์ ซีซั่นที่ 1 โดยมีเป็ด เชิญยิ้ม ตลกชื่อดังเป็นผู้จัดเมื่อปี 2556 และด้วยความสามารถในการร้องเพลงและในการแต่งเพลงระหว่างในการประกวดทำให้เขาได้รับตำแหน่งอันดับ 2 และที่ 3 หลังจากสิ้นสุดการประกวดและเป็น 1 ในรอบ 20 คนสุดท้าย
เมื่อในปี 2557 เขาได้ลงนามสัญญาในฐานะนักแสดงสังกัดช่อง 7 เอชดี มีผลงานละครเรื่อง จับกัง, สภ.รอรัก ปี 2560 รับบทพระเอกเรื่อง แหวนปราบมาร โดยได้ร้องเพลงประกอบละครด้วย ต่อมาปี 2561 มีผลงานละครเรื่อง ชะชะช่า ท้ารัก และเป็นที่รู้จักกันในบทบาท ร.ต.ท.สดุดี
ผลงาน

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | บทบาท |
| --- | --- | --- |
| 2558 | จับกัง  | ด้วง |
| 2558 | สภ.รอรัก | ร.ต.ท. จอมคน คะนองพล |
| 2559 | อาม่าอะพาร์ตเมนต์ | ต้นกล้า |
| 2559 | ยมบาลเจ้าขา ปี 2 | มานพ |
| 2560 | คู่ซ่ารสแซ่บ | พลวัฒน์ |
| 2560 | นักบุญทรงกลด | เฉ่า แซ่ฉ่อย |
| 2560 | แหวนปราบมาร | แทน |
| 2560 | นายฮ้อยทมิฬ | โทน / ผู้ช่วยโทน |
| 2561 | ชาติลำชี | ไพร คนเพลง |
| 2561 | ชะชะช่าท้ารัก | ร.ต.ท. สดุดี |
| 2562 | เพลงรักเพลงปืน | หาญ ท่าหลวง / หาญ บ้านโคก |
| 2562 | ตะกรุดโทน | แทน ปากน้ำโพ |
| 2563 | คุณชายตำระเบิด | เผือก |
| 2564 | ฟ้า หิน ดิน ทราย | ฉัตรโชค (ดิน) |
| 2564 | รักล้นแผง | เยี่ยม |
| 2565 | สายเปล | ภาวิน ตุลยธรรม |
| 2565 | ชาติพยัคฆ์ คมนักเลง | ร.ต.อ. คมปราชญ์ ปราบไพรี / คม นักเลง |
| 2566 | ผู้ใหญ่ซ่าส์กับยาใจ | ซ่าส์ |
| 2566 | แม่ปูเปรี้ยว | นนทพัทธ์ (นนท์) |
| 2567 | คนกล้าท้าชน | ร.ต.ท. มาวิน |
| 2568 | ลางปริศนา | อานนท์ |
| 2568 | โอป้าลำซิ่ง | เดชชนะ คูนแคน |
ผลงาน > ละครเทิดพระเกียรติ

| ปี | เรื่อง | บทบาท |
| --- | --- | --- |
| 2559 | ละครเทิดพระเกียรติ ชุด ใต้ร่มพระบารมี เรื่อง แสงสุดท้าย | บิ๊ก |
ผลงาน > กำกับภาพยนตร์

(2557)  ผีโคตร ๆ
(2552) ผลงานงานกำกับภาพยนตร์เรื่อง Moment In Love
(2564) รักข้ามรั้ว
(2567)  พิโรธ
ผลงาน > เพลงประกอบละคร

เพลง แอบรักอยากบอก เพลงประกอบละครจับกัง
เพลง ของวิเศษสุด เพลงประกอบละครแหวนปราบมาร
เพลง ไร้สัจธรรม เพลงประกอบละครชาติลำชี ร้องคู่กับ พัชญา เพียรเสมอ
เพลง ปาท่องโก๋กับกาแฟ เพลงประกอบละครชะชะช่า ท้ารัก ร้องคู่กับ ปาณิชดา แสงสุวรรณ
เพลง อยากมีคนรู้ใจ เพลงประกอบละครเพลงรักเพลงปืน
เพลง ขโมยใจ เพลงประกอบละครเพลงรักเพลงปืน
เพลง ตำระเบิด เพลงประกอบละครคุณชายตำระเบิด
เพลง อยากบอกออกไป เพลงประกอบละครฟ้า หิน ดิน ทราย
เพลง Wanna Be Your Man เพลงประกอบละครรักล้นแผง
เพลง แม่ปูเปรี้ยว เพลงประกอบละครแม่ปูเปรี้ยว
แหล่งข้อมูลอื่น

ธนากร ศรีบรรจง ที่อินสตาแกรม
กีฬามหาวิทยาลัยโลกฤดูร้อน 2023

| --- | --- |
เมืองเจ้าภาพ: เยคาเตรินเบิร์ก, รัสเซีย
คำขวัญ: For You
กีฬา: 18
ชนิด: 247
พิธีเปิด: 19 กรกฎาคม (ยกเลิก)
พิธีปิด: 31 กรกฎาคม (ยกเลิก)
สนามกีฬาหลัก: สนามกีฬาเยคาเตรินเบิร์กอารีนา (พิธีเปิด/ปิด)
เว็บไซต์ทางการ: ekat2023.com (เก็บถาวร)
← เฉิงตู 2021ไรน์-รูห์ร 2025 →
กีฬามหาวิทยาลัยโลกฤดูร้อน 2023 (อังกฤษ: 2023 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 32 และมักเรียกกันว่า เยคาเตรินเบิร์ก 2023 หรือ เอกาเตรินเบิร์ก 2023 เดิมมีกำหนดจัดขึ้นระหว่างวันที่ 19 ถึง 31 กรกฎาคม ค.ศ. 2023 ในเยคาเตรินเบิร์ก, รัสเซีย
เมื่อวันที่ 29 เมษายน 2022, สหพันธ์กีฬามหาวิทยาลัยนานาชาติ (FISU) "ระงับ" สิทธิ์การเป็นเจ้าภาพของเยคาเตรินเบิร์กสำหรับการแข่งขันครั้งนี้เนื่องจากการรุกรานยูเครนของรัสเซีย โดยระบุว่าการเป็นเจ้าภาพอาจ "เลื่อนไปในภายหลัง" ในเดือนพฤษภาคม ค.ศ. 2022, FISU เลื่อนกีฬามหาวิทยาลัยโลกฤดูร้อน 2021 ในเฉิงตู, ประเทศจีน ออกไปอีกหนึ่งปีเป็น ค.ศ. 2023 เนื่องจากการระบาดทั่วของโควิด-19 ในประเทศจีน การแข่งขันครั้งนี้ยังคงถือว่าเป็นการแข่งขันกีฬามหาวิทยาลัยโลกฤดูร้อน 2021 อย่างเป็นทางการ และทำให้การแข่งขันในปี ค.ศ. 2023 ถูกยกเลิก
เพื่อทดแทนการแข่งขันกีฬามหาวิทยาลัยโลกฤดูร้อน 2023 ที่ถูกระงับ, ทางการรัสเซียได้ประกาศจัดเทศกาลกีฬามหาวิทยาลัยนานาชาติครั้งแรกเป็นกิจกรรมทดแทน
การแข่งขัน > ชนิดกีฬาที่แข่งขัน

กีฬาทางน้ำ
กระโดดน้ำ (15) (รายละเอียด)
ว่ายน้ำ (42) (รายละเอียด)
โปโลน้ำ (2) (รายละเอียด)
ยิงธนู (10) (รายละเอียด)
กรีฑา (50) (รายละเอียด)
แบดมินตัน (6) (รายละเอียด)
บาสเกตบอล (2) (รายละเอียด)
มวยสากล (13) (รายละเอียด)
ฟันดาบ (12) (รายละเอียด)
ยิมนาสติก (รายละเอียด )
ยิมนาสติกศิลป์ (14)
ยิมนาสติกลีลา (8)
ยูโด (16) (รายละเอียด)
รักบี้ 7 คน (2) (รายละเอียด)
เทเบิลเทนนิส (7) (รายละเอียด)
เทควันโด (23) (รายละเอียด)
เทนนิส (7) (รายละเอียด)
วอลเลย์บอล (2) (รายละเอียด)
แซมโบ (18) (รายละเอียด)
แม่น้ำดำ

| แม่น้ำดำ |
| --- | --- |
แม่น้ำดำช่วงใกล้กับเหมื่องลัย จังหวัดเดี่ยนเบียน
แผนที่ภูมิประเทศแสดงที่ตั้งแม่น้ำดำในเวียดนาม
ที่ตั้ง
ประเทศ: จีน เวียดนาม
ลักษณะทางกายภาพ
ความยาว: 910 กิโลเมตร (570 ไมล์)
แม่น้ำดำ (เวียดนาม: sông Đà) หรือที่ในช่วงต้นน้ำเรียกว่า แม่น้ำหลี่เซียน (จีน: 李仙江) ในภาษาไทเรียกว่า น้ำเต เป็นแม่น้ำในภาคใต้ของประเทศจีนและภาคตะวันตกเฉียงเหนือของประเทศเวียดนาม และเป็นหนึ่งในลำน้ำสาขาที่สำคัญที่สุดของแม่น้ำแดง
แม่น้ำดำมีต้นน้ำอยู่ในมณฑลยูนนานของจีน ไหลไปทางทิศตะวันออกเฉียงใต้เข้าเขตเวียดนาม ผ่านจังหวัดลายเจิว (บางช่วงเป็นพรมแดนกับจังหวัดเดี่ยนเบียน), เซินลา และฮหว่าบิ่ญ ก่อนไหลลงสู่แม่น้ำแดงในเขตอำเภอตามนง จังหวัดฟู้เถาะ (ใกล้กับเมืองเหวียตจี่) นอกจากนี้ยังเป็นส่วนหนึ่งของพรมแดนระหว่างจังหวัดฟู้เถาะกับกรุงฮานอย มีความยาวทั้งสิ้นประมาณ 910 กิโลเมตร ในปัจจุบันมีการสร้างเขื่อนไฟฟ้าพลังน้ำหลายเขื่อนที่แม่น้ำสายนี้ทั้งในจีนและเวียดนาม
ลุยส์ เอเชเบร์ริอา

| ลุยส์ เอเชเบร์ริอา |
| --- | --- |


ประธานาธิบดีเม็กซิโกคนที่ 57
ดำรงตำแหน่ง 12 มกราคม พ.ศ. 2513 – 12 มกราคม พ.ศ. 2519
ก่อนหน้า: กุสตาโบ ดิอัซ ออร์ดัซ
ถัดไป: โฆเซ โลเปซ ปอร์ติโย
 
ข้อมูลส่วนบุคคล
เกิด: ลุยส์ เอเชเบร์ริอา อัลบาเรซ 17 มกราคม พ.ศ. 2465 เม็กซิโกซิตี ประเทศเม็กซิโก
เสียชีวิต: 8 กรกฎาคม พ.ศ. 2565 (100 ปี) กูเอร์นาวากา, โมเรโลส, ประเทศเม็กซิโก
พรรคการเมือง: พรรคปฏิวัติสถาบัน
คู่สมรส: มาริอา เอสเตร์ ซูโน
บุตร: 8 คน
บุพการี: รูโดลโฟ เอเชเบร์ริอา กาตาลินา อัลบาเรซ

ลุยส์ เอเชเบร์ริอา อัลบาเรซ (สเปน: Luis Echeverría Álvarez; 17 มกราคม พ.ศ. 2465 – 8 กรกฎาคม พ.ศ. 2565) เป็นนักกฎหมาย นักวิชาการ และนักการเมืองชาวเม็กซิโกซึ่งดำรงตำแหน่งประธานาธิบดีของประเทศเม็กซิโก ระหว่าง พ.ศ. 2513 จนถึง พ.ศ. 2519 ก่อนหน้านี้เขาดำรงตำแหน่งรัฐมนตรีว่าการกระทรวงมหาดไทยระหว่าง พ.ศ. 2506 จนถึง พ.ศ. 2512 ปัจจุบันเขาเป็นอดีตประธานาธิบดีที่ยังมีชีวิตอยู่และมีอายุมากที่สุดในประวัติศาสตร์ของประเทศ
เขาดำรงตำแหน่งรัฐมนตรีว่าการกระทรวงมหาดไทยในรัฐบาลของกุสตาโบ ดิอัซ ออร์ดัซ โดยขึ้นชื่อเรื่องการปราบปรามทางการเมืองในประเทศ นักข่าว นักการเมือง หรือนักเคลื่อนไหวที่มีแนวคิดตรงข้ามรัฐบาลถูกตรวจพิจารณา รวมถึงถูกจับกุมตามอำเภอใจ ถูกทรมาน และถูกวิสามัญฆาตกรรม พฤติการณ์เหล่านี้บานปลายไปสู่การสังหารหมู่ที่ตลาเตโลลโก พ.ศ. 2511 ดิอัซและเอเชเบร์ริอาถูกตั้งข้อสงสัยว่ามีส่วนในการก่อการสังหารหมู่ครั้งนี้ ดิอัซได้แต่งตั้งให้เขาเป็นผู้สืบทอดตำแหน่งประธานาธิบดีเม็กซิโก เขาจึงขึ้นสู่อำนาจใน พ.ศ. 2513
เอเชเบร์ริอาถือเป็นประธานาธิบดีคนสำคัญคนหนึ่งในประวัติศาสตร์เม็กซิโก โดยรัฐบาลของเขาวางตัวเป็นกลางในสงครามเย็น  และได้รับผู้ลี้ภัยทางการเมืองจากรัฐบาลเผด็จการทหารของเอากุสโต ปิโนเช แห่งประเทศชิลี และสถาปนาความสัมพันธ์ระหว่างประเทศเม็กซิโกกับสาธารณรัฐประชาชนจีนหลังจากการเยือนประเทศจีนและเข้าพบเหมา เจ๋อตุง ทั้งนี้ รัฐบาลของเขามีความสัมพันธ์ที่ไม่ราบรื่นกับประเทศอิสราเอลและกลุ่มชาวอเมริกันเชื้อสายยิว หลังจากสนับสนุนข้อมติของสหประชาชาติที่ถือว่าลัทธิไซออนนิสต์เป็นอคติทางเชื้อชาติ
ในสมัยที่เขาดำรงตำแหน่งประธานาธิบดี ประเทศเม็กซิโกมีการเติบโตทางเศรษฐกิจอย่างมีนัยยะสำคัญ และมีการสนับสนุนการพัฒนาโครงสร้างพื้นฐานของประเทศอย่างจริงจัง โดยเฉพาะการสร้างท่าเรือเพื่อการค้า อย่างไรก็ตาม เขาปกครองประเทศแบบเผด็จการ และเขามีส่วนเกี่ยวข้องและพัวพันในการสังหารหมู่ในเทศกาลสมโภชพระคริสตวรกาย พ.ศ. 2514 รวมถึงสงครามสกปรก ซึ่งทำให้เขาขัดแย้งกับกลุ่มผู้สนับสนุนฝ่ายซ้ายในประเทศ แม้ว่าเขาจะดำเนินนโยบายแบบประชานิยมฝ่ายซ้ายก็ตาม ทั้งนี้ มีการบันทึกว่าเที่ยวบินมรณะเกิดขึ้นครั้งแรกในเม็กซิโกสมัยที่เขาดำรงตำแหน่งประธานาธิบดี หลังจากหมดวาระตำแหน่งประธานาธิบดี เขาถูกฟ้องร้องในฐานะผู้มีส่วนเกี่ยวข้องในการสังหารหมู่ที่ตลาเตโลลโกและการสังหารหมู่ในเทศกาลสมโภชพระคริสตวรกาย ซึ่งมีการฟ้องร้องใน พ.ศ. 2549 แต่ใน พ.ศ. 2552 ศาลได้ยกฟ้องข้อกล่าวหาดังกล่าวทั้งหมด